## Pravilnik o uvjetima i načinu izdavanja posebnog odobrenja za obavljanje poslova osiguranja i pratnje novca, vrijednosnih papira i dragocjenosti

### NN 87/2004 (28.6.2004.), Pravilnik o uvjetima i načinu izdavanja posebnog odobrenja za obavljanje poslova osiguranja i pratnje novca, vrijednosnih papira i dragocjenosti

# MINISTARSTVO UNUTARNJIH POSLOVA

1656

Na
temelju članka 60. stavka 1., podstavka 1. Zakona o privatnoj zaštiti (»Narodne
novine« broj: 68/03.), ministar unutarnjih poslova donosi

## PRAVILNIK

### O UVJETIMA I NAČINU IZDAVANJA POSEBNOG ODOBRENJA ZA OBAVLJANJE POSLOVA OSIGURANJA I PRATNJE NOVCA, VRIJEDNOSNIH PAPIRA I DRAGOCJENOSTI

I.
OPĆE ODREDBE

Članak
1.

Poslove
osiguranja i pratnje novca, vrijednosnih papira i dragocjenosti (u daljnjem
tekstu: pratnja) može obavljati pravna osoba i obrtnik koji imaju odobrenje za
obavljanje djelatnosti privatne zaštite – tjelesne zaštite i koji ishode
posebno odobrenje sukladno odredbama ovoga Pravilnika.

Pratnja se obavlja prilikom prijenosa novca,
vrijednosnih papira i dragocijenosti specijalnim sigurnosnim spremnikom ( u
daljnjem tekstu: prijenos) te prilikom prijevoza novca, vrijednosnih papira i
dragocijenosti specijalnim oklopljenim vozilom ( u daljnjem tekstu: prijevoz).

Članak 2.

Posebno odobrenje za pratnju izdaje se kao:

– posebno odobrenje za pratnju pri prijenosu,

– posebno odobrenje za pratnju pri prijevozu,

– posebno odobrenje za pratnju pri prijenosu i
prijevozu.

Pravna osoba i obrtnik iz članka 1. ovoga Pravilnika
mogu zatražiti izdavanje svakog pojedinačnog posebnog odobrenja iz stavka 2.
ovoga članka.

Zahtjev za izdavanje posebnog odobrenja podnosi se
mjesno nadležnoj policijskoj upravi prema sjedištu podnositelja zahtjeva.

II. POSEBNO ODOBRENJE

1.
Posebno odobrenje za prijenos

Članak
3.

Za obavljanje
pratnje pri prijenosu pravna osoba i obrtnik iz članka 1. ovoga Pravilnika mora
imati u vlasništvu najmanje jedan spremnik za prijenos novca, vrijednosnih
papira i dragocjenosti izveden i opremljen na način propisan ovim Pravilnikom
(u daljnjem tekstu: spremnik).

Spremnici
za prijenos moraju biti izvedeni tako da razina zaštite odgovara tehničkim
zahtjevima koji su utvrđeni hrvatskim normama ili priznatim pravilima tehničke
prakse. To podrazumijeva da spremnici moraju biti opremljeni tako da konstrukcijom
sprječavaju nasilno otvaranje i otuđenje sadržaja, a pokušaj nasilnog otvaranja
dojavljuju zvučnim, svjetlosnim ili drugim tehničkim signalom.

Članak
4.

Uz
zahtjev za izdavanje posebnog odobrenja za pratnju pri prijenosu pravna osoba i
obrtnik iz članka 1.ovoga Pravilnika mora priložiti:

1.
dokaz o vlasništvu spremnika za prijenos novca, vrijednosnih papira i
dragocjenosti,

2.
tehničku dokumentaciju proizvođača o izvedbi i rukovanju sigurnosnim spremnikom
i

3.
certifikat o ispitivanju kvalitete spremnika.

2.
Posebno odobrenje za prijevoz

Članak
5.

Za
obavljanje pratnje pri prijevozu pravna osoba i obrtnik iz članka 1. ovoga
Pravilnika mora posjedovati najmanje jedno specijalno vozilo izvedeno i
opremljeno na način propisan ovim Pravilnikom (u daljnjem tekstu: oklopljeno
vozilo).

Razinu
zaštite šasije (karoserije), stakala i/ili kotača oklopljenog vozila samostalno
odabire vlasnik/korisnik vozila sukladno postojećim hrvatskim ili međunarodnim
normama koje uređuju ovo područje.

Članak
6.

Unutar
oklopljenog vozila moraju postojati najmanje dva odvojena prostora:

–
prostor za vozača i pratitelja – posadu i

–
prostor za teret.

Pregrade
koje odvajaju prostor za posadu od prostora za teret u oklopljenom vozilu
moraju biti izvedene u istoj razini zaštite kao i oklopljeno vozilo što se mora
izrijekom navesti u tehničkoj dokumentaciji vozila.

Članak
7.

Oklopljeno
vozilo mora biti opremljeno:

a)
sustavom tehničke zaštite, koji sprječava neovlašteni ulazak u oklopljeno
vozilo te otkriva, bilježi i dojavljuje pokušaj neovlaštenog ili nasilnog
ulaska u oklopljeno vozilo,

b)
telekomunikacijskim sustavima i to:

–
mobilnim telefonom (sustav javne telekomunikacije) i

–
sustavom stabilne i prijenosne radio – veze (sustav telekomunikacije za
vlastite potrebe),

c)
sredstvima za gašenje požara, sukladno propisima iz područja zaštite od požara.

Ukoliko
je oklopljeno vozilo opremljeno i specijalnim sustavom ojačavanja kotača ili
specijalnim sustavima za privremeni nadomjestak pneumatika koji omogućavaju
napuštanje mjesta događaja i privremenu vožnju do sigurnog odredišta, tada
takvi sustavi moraju imati certifikat o kvaliteti.

Članak
8.

Uz
zahtjev za izdavanje posebnog odobrenja za pratnju pri prijevozu, pravna osoba
i obrtnik iz članka 1. ovoga Pravilnika mora priložiti:

1. odobrenje
koje je izdalo Ministarstvo unutarnjih poslova (u daljnjem tekstu:
Ministarstvo) za obavljanje djelatnosti privatne zaštite – tjelesne zaštite;

2.
dokaz o posjedovanju (najam ili vlasništvo) oklopljenog vozila;

3.
presliku knjižice vozila;

4. certifikat
o oklopljivanju -šasije (karoserije) i stakala;

5.
tehničku dokumentaciju, uključivši obvezatno fotodokumentaciju vozila (izvana i
unutrašnjost, sa svih strana) koja dokazuje da vozilo sadrži minimalno dva
odvojena prostora, za posadu i teret;

6.
tehničku dokumentaciju koja nedvojbeno dokazuje da su pregrade u vozilu koje
odvajaju prostore izvedene u istoj razini zaštite kao i oklopljeno vozilo;

7. tehničku dokumentaciju koja dokazuje da je vozilo
opremljeno sustavom tehničke zaštite koji sprječava provalu;

8. izvješće o ispitivanju kvalitete, odnosno
funkcionalnosti sustava tehničke zaštite iz točke 7. ovoga stavka koji se
prilaže prilikom nabavke vozila i certifikat o kvaliteti ili, ukoliko
certifikat nedostaje, potvrdu o naknadnom ispitivanju ispravnosti sustava
tehničke zaštite provedenom od strane druge pravne osobe ovlaštene za tehničku
zaštitu;

9. izvješće o balističkom ispitivanju materijala
korištenih pri izvedbi oklopljenog vozila koje po slijednosti odgovara razini
zaštite oklopljenog vozila;

10. potvrdu o ispitivanju oklopljenog vozila u
Republici Hrvatskoj na temelju Zakona o sigurnosti prometa na cestama;

11. dokaz o posjedovanju propisanog sustava javne
komunikacije;

12. dozvolu za pokretnu ili nepokretnu radijsku
postaju sukladno Zakonu o telekomunikacijama;

13. dokaz o posjedovanju 2 aparata za gašenje požara
(za posadu i teretni prostor) sukladno posebnim propisima o zaštiti od požara;

Članak 9.

Na temelju zahtjeva pravne osobe ili obrtnika iz
članka 1. ovoga Pravilnika za izdavanje posebnog odobrenja za pratnju,
Ministarstvo na temelju priloženih pisanih dokaza izdaje stručno mišljenje o
sukladnosti oklopljenog vozila s propisima te će nakon toga nadležna policijska
uprava neposrednim očevidom tehničke opremljenosti, zapisnički utvrditi
ispunjavanje uvjeta propisanih ovim Pravilnikom.

Nakon utvrđenog činjeničnog stanja po zapisniku iz
stavka 1. ovoga članka nadležna policijska uprava izdat će posebno odobrenje za
pratnju u skladu sa zahtjevom. Ukoliko nisu zadovoljeni svi uvjeti, nadležna
policijska uprava rješenjem će odbiti zahtjev za izdavanje posebnog odobrenja.

III.
POTVRDA

Članak 10.

Pravna osoba i obrtnik iz članka 1. ovoga Pravilnika
za prvo, kao i za svako slijedeće oklopljeno vozilo koje ima u vlasništvu ili
na korištenju te za svaki sigurnosni spremnik u vlasništvu moraju pribaviti
potvrdu o usklađenosti vozila odnosno spremnika s odredbama ovoga Pravilnika.

Potvrde iz stavka 1. ovoga članka, čiji obrasci se
nalaze u Prilozima 1 i 2 koji su tiskani uz ovaj Pravilnik i čine njegov
sastavni dio, izdaje nadležna policijska uprava po zahtjevu stranke, nakon što
utvrdi postojanje propisanih uvjeta i na način propisan člancima 4. do 9. ovoga
Pravilnika.

Zahtjev
za izdavanje potvrda iz stavka 1. ovoga članka podnosi se za svako oklopljeno
vozilo i spremnik posebno.

Članak
11.

Uz
zahtjev za izdavanje potvrda iz članka 10. ovoga Pravilnika osim svih dokaza iz
članka 4. i 5. ovoga Pravilnika pravna osoba i obrtnik iz članka 1. ovoga
Pravilnika prilaže i presliku posebnog odobrenja za pratnju pri prijevozu,
prijenosu ili prijenosu i prijevozu, koje je izdala nadležna policijska uprava.

IV.
EVIDENCIJE

Članak
12.

Ministarstvo
te pravne osobe i obrtnici iz članka 1. ovoga Pravilnika vode evidenciju o
oklopljenim vozilima i sigurnosnim spremnicima u formi upisnika čiji je
sadržaj, izgled i način vođenja propisan Pravilnikom o sadržaju, izgledu i
načinu vođenja upisnika u djelatnosti privatne zaštite (»Narodne novine« broj:
202/2003).

V.
PRIJELAZNE I ZAVRŠNE ODREDBE

Članak
13.

Pravna
osoba i obrtnik iz članka 1. ovoga Pravilnika dužna je o svakoj promjeni
statusa sigurnosnog spremnika ili oklopljenog vozila (otuđenje, rashod,
popravci i prepravke, unajmljivanje ili iznajmljivanje vozila, kupoprodaja i
sl.) kao i ukoliko prestanu postojati neki od uvjeta na temelju kojih je
posebno odobrenje izdano, izvijestiti nadležnu policijsku upravu najkasnije u
roku od osam dana.

Članak 14.

Sve naprave, uređaji, sredstva i sustavi tehničke zaštite,
te ostali elementi tehničke izvedbe koji se koriste prilikom pratnje ugrađuju
se i koriste primjenom priznatih pravila u provedbi tehničke zaštite.

Priznata pravila u provedbi tehničke zaštite, u
smislu ovoga Pravilnika, su odgovarajuće hrvatske norme, a u nedostatku
hrvatskih normi moraju odgovarati europskim normama (EN) te u slučaju
nepostojanja europskih normi moraju odgovarati međunarodnim normama (IEC, ISO),
odnosno drugim specijaliziranim normama i prihvaćenim pravilima struke.

Ministarstvo će priznavati strane certifikate,
tehničku dokumentaciju i izvješća iz članka 3. i 8. ovoga Pravilnika ukoliko ih
je preveo ovlašteni sudski tumač te ukoliko sadrže odgovarajuće europske
odnosno međunarodne norme (EN, IEC, ISO).

Članak
15.

Pravne
osobe i obrtnici koji obavljaju poslove pratnje, dužni su uskladiti uvjete
poslovanja i svoje opće akte s odredbama ovog Pravilnika u roku od godine dana
od dana njegovog stupanja na snagu.

Članak
16.

Ovaj
Pravilnik stupa na snagu osmog dana od dana objave u »Narodnim novinama«.

Broj:
511-01-52-77671/03.
Zagreb, 15. lipnja 2004.

Ministar
**Marijan Mlinarić, dr. med**., v. r.

if !supportEmptyParas endif

if !supportEmptyParas endif

PRILOG 1

if !supportEmptyParas endif

if !supportEmptyParas endif

                 ![]()

REPUBLIKA  HRVATSKA

MINISTARSVO UNUTARNJIH POSLOVA

POLICIJSKA UPRAVA \_\_\_\_\_\_\_\_\_\_\_\_\_\_\_

Ustrojstvena jedinica \_\_\_\_\_\_\_\_\_\_\_\_\_\_\_\_\_\_\_

Inspektorat unutarnjih poslova

Broj: 511 \_\_\_\_\_\_\_\_\_\_\_\_\_\_\_

Mjesto i datum: \_\_\_\_\_\_\_\_\_\_

Na temelju
članka 171. Zakona o općem upravnom postupku (»Narodne novine« br. 53/9 br. 53/9anka 10. Pravilnika o uvjetima i načinu izdavanja posebnog odobrenja za
obavljanje poslova osiguranja i pratnje novca, vrijednosnih papira i
dragocjenosti (»Narodne novine« broj 87/04) izdaje se

POTVRDA

kojom
se potvrđuje da je na vozilu marke \_\_\_\_\_\_\_\_\_\_\_\_, broj šasije:
\_\_\_\_\_\_\_\_\_\_\_\_\_\_\_\_\_\_\_, registarske oznake: \_\_\_\_\_\_\_\_\_\_\_\_\_\_\_ u posjedu  iz \_\_\_\_\_\_\_\_\_\_\_\_\_\_\_ izvedena tehnička
preinaka oklopljivanja koja je u skladu s čl. 8. Pravilnika o uvjetima i načinu
izdavanja posebnog odobrenja za obavljanje poslova osiguranja i pratnje novca,
vrijednosnih papira i dragocjenosti.

Dana
\_\_\_\_\_\_\_\_\_\_\_ izvršen je pregled vozila marke \_\_\_\_\_\_\_\_\_\_\_\_\_, reg. oznake:  \_\_\_\_\_\_\_\_\_\_\_\_\_\_, br. šasije: \_\_\_\_\_\_\_\_\_\_\_\_\_ od
strane policijske uprave \_\_\_\_\_\_\_\_\_\_\_\_, a nakon dobivanja pozitivnog mišljenja
Ministarstva unutarnjih poslova u sjedištu br.: \_\_\_\_\_\_\_\_\_\_\_\_\_\_\_\_\_\_ od dana
\_\_\_\_\_\_\_\_\_\_\_\_\_\_, \_\_\_\_\_\_\_\_\_\_ godine.

Zapisnički
je utvrđeno da su u vozilo ugrađeni propisani i dokumentacijom evidentirani
protuprovalni i drugi zaštitni tehnički elementi, te protupožarna i ostala
propisana oprema.

Upravna
pristojba u ukupnom iznosu od 20,00 kn, prema tarifnom broju 4. Tarife uz Zakon
o upravnim pristojbama (»Narodne novine« br. 8/96, 77/96, 131/97, 68/98, 66/99,
145/99, 30/00 i 116/00) propisno je naplaćena.

                                            NAČELNIK

                                  \_\_\_\_\_\_\_\_\_\_\_\_\_\_\_\_\_\_\_\_\_

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

PRILOG 2

if !supportEmptyParas endif

if !supportEmptyParas endif

                  ![]()

REPUBLIKA  HRVATSKA

MINISTARSVO UNUTARNJIH POSLOVA

POLICIJSKA UPRAVA \_\_\_\_\_\_\_\_\_\_\_\_\_\_\_\_

Ustrojstvena jedinica \_\_\_\_\_\_\_\_\_\_\_\_\_\_\_\_\_\_\_\_

Inspektorat unutarnjih poslova

Broj: 511\_\_\_\_\_\_\_\_\_\_\_\_\_\_\_\_

Mjesto i datum: \_\_\_\_\_\_\_\_\_\_\_

Na
temelju članka 171. Zakona o općem upravnom postupku (»Narodne novine« br.
53/91.) i članka 10. Pravilnika o uvjetima i načinu izdavanja posebnog
odobrenja za obavljanje poslova osiguranja i pratnje novca, vrijednosnih papira
i dragocjenosti (»Narodne novine« broj 87/04) izdaje se

POTVRDA

kojom
se potvrđuje da je sigurnosni spremnik marke \_\_\_\_\_\_\_\_\_\_\_\_\_\_, tipa:
\_\_\_\_\_\_\_\_\_\_\_\_\_\_, serijskog broja: \_\_\_\_\_\_\_\_\_, proizvođača/uvoznika:
\_\_\_\_\_\_\_\_\_\_/\_\_\_\_\_\_\_\_\_\_ u vlasništvu \_\_\_\_\_\_\_\_\_\_\_ iz \_\_\_\_\_\_\_\_\_\_\_\_ u skladu s čl.
4. Pravilnika o uvjetima i načinu izdavanja posebnog odobrenja za obavljanje
poslova osiguranja i pratnje novca, vrijednosnih papira i dragocjenosti.

Dana
\_\_\_\_\_\_\_\_\_\_\_ izvršen je pregled sigurnosnog spremnika marke \_\_\_\_\_\_\_\_\_\_\_\_ tipa:
\_\_\_\_\_\_\_\_\_\_\_\_ od strane policijske uprave \_\_\_\_\_\_\_\_\_\_, a nakon dobivanja
pozitivnog mišljenja Ministarstva unutarnjih poslova u sjedištu br.:
\_\_\_\_\_\_\_\_\_\_\_\_\_ od dana \_\_\_\_\_\_\_\_\_\_\_\_, \_\_\_\_\_\_\_\_\_\_\_\_ godine.

Zapisnički
je utvrđeno da su u spremnik ugrađeni propisani i dokumentacijom evidentirani
protuprovalni i drugi zaštitni tehnički elementi.

Upravna
pristojba u ukupnom iznosu od 20,00 kn, prema tarifnom broju 4. Tarife uz Zakon
o upravnim pristojbama (»Narodne novine« br. 8/96, 77/96, 131/97, 68/98, 66/99,
145/99, 30/00 i 116/00) propisno je naplaćena.

                                             NAČELNIK

                                      \_\_\_\_\_\_\_\_\_\_\_\_\_\_\_\_\_\_\_\_\_

Pravilnik, NN 87/2004-1656